Tusindvis af glade mennesker til Nordeuropas største karnevalsoptog og folkefest. Stemningen var høj og promillerne ligeså. Ikke overraskende betød det, at jo længere dagen skred frem, des mere travlt blev det for politiet. - Vi har haft to sage om voldtægt, en om drugging, en voldssag og de normale ordensbekendtgørelse sager, hvor folk har været oppe at toppes. - Og så har vi haft en del sager om lov om euforiserende stoffer - faktisk over 100 sager - og det er meget i overkanten af, hvad vi fra politiets side synes, er i orden, lyder det fra Bruno Brix, vagtchef ved Nordjyllands Politi. Enormt mange 112-opkald Også hos redningsberedskabet betød karnevallet igen masser af arbejde for det sundhedsfaglige personale. Og Alarmcentralen fik helt usædvanligt mange 112-opkald og opfordrer her dagen efter til, at man tænker sig om, inden man spærrer alarmlinjerne med opkald, der ikke haster. - Sidste år havde vi omkring 50 opkald, og i år har vi haft 93, der relaterede sig til karneval, siger Kenneth Lübcke, der er enhedschef ved Den præhospitale Enhed, Region Nordjylland.
Politiet og Regionen gør status efter Aalborg Karneval.